Curphu kolostor
A Curphu kolostor (tibeti: མཚུར་ཕུ་དགོན་པ, kínai: 楚布寺, pinjin: Csupu szi) vagy Tölung Curpu (tibeti: སྟོད་ལུང་མཚུར་ཕུ, „a tölongi Curpa”) egy gompa, amely a tibeti buddhizmus karma kagyü vonal vezetőjének, a karmapának a székhelye. 70 km-re található Lhászától, Gurum településben, a Tibeti Autonóm Terület területén, Kínában.
A kolostor mintegy  méterrel fekszik a tengerszint fölött.

A Curphu kolostor alapterülete 300m², amelyet 4 méter magas fal határol körbe. A gompa hagyományosan a karmapa lámák székhelye. A fő épület eredeti falai 4 méter vastagok voltak és mindkét oldalán 300 méter hosszan futottak. A szerzetesek lakhelye a keleti oldalon volt.

Története

A Curphu kolostort Tüszum Kjenpa (az 1. karmapa, 1110-1193) alapította 1159-ben. A helyszín kiválasztása után felajánlásokat tett a helyi védőszellemeknek, a dharmapáláknak, és az istenségeknek (tibeti: jul lha). 1189-ben egy újabb látogatása során alapította meg a székhelyét. Az elkészült kolostor mintegy ezer szerzetes befogadására is alkalmas volt.

A komplexumot az 1966-os kulturális forradalom idején teljesen lerombolták. 

Miután Tai Szitu, a dalai láma (Tendzin Gyaco, a 14. dalai láma) és a Kína kormány hivatalnokai felismerték illetve elismerték a 17. karmapát Orgyen Trinli Dordzse (1985-) személyében (ő az egyik jelölt a 17. karmapa címére, a másik Trinli Táje Dordzse), ő került a Curphu kolostor trónjára és hivatalában maradt egészen a 2000-ig, amikor elmenekült Tibetből Indiába.

Galéria

Források
 
Dowman, Keith. The Power-places of Central Tibet: The Pilgrim's Guide. 1988. Routledge & Kegan Paul. London. 
Martin, Michele. Music in the Sky: The Life, Art & Teachings of the 17th Karmapa, Ogyen Trinley Dorje. 2003. Snow Lion Publications. Reprint: New Age Books, New Delhi, 2004. .

További információk
 Tsurphu Monastery Website

Tibeti buddhista kolostorok
Kagyü